Gape Segopotso se re gakolola tsela e e di gaisang tsotlhe e Rraarona wa selegodimo Jehofa a re bontshitseng lorato ka yone. Go tshwanetse ga bo go ne go ngomola pelo tota mo go Jehofa, yo a leng ‘pelonomi tota mo go bontsheng lorato e bile a le kutlwelobotlhoko,’ go utlwa le go bona “dilelo tse dikgolo le dikeledi” tsa ga Jesu kwa tshimong ya Gethesemane, a setlakwa ka tshotlo, a bapolwa ka tsela e e setlhogo le go swa loso lo lo botlhoko ka iketlo. (Jakobe 5:11; Bahebera 5:7; Johane 3:16; 1 Johane 4:7, 8) Le mororo go setse go fetile makgolokgolo a dingwaga, le gompieno batho ba le bantsi ba sa ntse ba utlwisiwa botlhoko thata ke go akanya ka loso lwa gagwe. Di rarabolotse go tlhoka tshiamiso. Batho ba ne ba gana go dirisa dibese ka 1955/1956 kwa Montgomery, kwa Alabama, U.S.A., mme kgabagare seo se ne sa felela ka gore go fetolwe melao ya tlhaolele e e neng e re batho ba nne go ya ka mmala wa bone mo dibeseng.